CELEX: 62006TJ0033
Language: el
Date: 2009-07-08 00:00:00
Title: Απόφαση του Πρωτοδικείου (έβδομο τμήμα) της 8ης Ιουλίου 2009.#Zenab SPRL κατά Επιτροπής των Ευρωπαϊκών Κοινοτήτων.#Κοινοτική χρηματοοικονομική συνδρομή - Πρόγραμμα κινήτρων για την παραγωγή, διανομή και προώθηση ευρωπαϊκών έργων ήχου και εικόνας (MEDIA Plus) - Πρόσκληση υποβολής προτάσεων - Απόρριψη της προτάσεως - Προβαλλόμενη παράνομη μεταβίβαση αρμοδιοτήτων που έχουν ανατεθεί στην Επιτροπή - Πρόδηλες πλάνες εκτιμήσεως - Υποχρέωση αιτιολογήσεως - Πρόσβαση στα έγγραφα - Προσφυγή ακυρώσεως και αγωγή αποζημιώσεως.#Υπόθεση T-33/06.

Απόφαση του Πρωτοδικείου (έβδομο τμήμα) της 8ης Ιουλίου 2009 – Zenab κατά Επιτροπής
      (Υπόθεση T-33/06)
      «Κοινοτική χρηματοοικονομική συνδρομή – Πρόγραμμα κινήτρων για την παραγωγή, διανομή και προώθηση ευρωπαϊκών έργων ήχου και εικόνας (MEDIA Plus) – Πρόσκληση υποβολής προτάσεων – Απόρριψη της προτάσεως – Προβαλλόμενη παράνομη μεταβίβαση αρμοδιοτήτων που έχουν ανατεθεί στην Επιτροπή – Πρόδηλες πλάνες εκτιμήσεως – Υποχρέωση αιτιολογήσεως – Πρόσβαση στα έγγραφα – Προσφυγή ακυρώσεως και αγωγή αποζημιώσεως»
      1.                     Πολιτισμός – Κοινοτικά προγράμματα – Programme MEDIA Plus (Απόφαση 2000/821 του Συμβουλίου, άρθρα 8 § 2 και 10) (βλ. σκέψεις
            58-75, 94-128)
      2.                     Προσφυγή ακυρώσεως – Λόγοι ακυρώσεως (βλ. σκέψη 76)
      3.                     Πράξεις των οργάνων – Αιτιολογία – Υποχρέωση αιτιολογήσεως – Έκταση – Απόφαση της Επιτροπής περί αρνήσεως χορηγήσεως χρηματοοικονομικής
            συνδρομής στο πλαίσιο προγράμματος κινήτρων για την παραγωγή και τη διανομή ευρωπαϊκών έργων ήχου και εικόνας (Άρθρο 253 ΕΚ)
            (βλ. σκέψεις 137-155)
      4.                     Εξωσυμβατική ευθύνη – Προϋποθέσεις (Άρθρο 288, εδ. 2, ΕΚ) (βλ. σκέψεις 162-163)
      Αντικείμενο 
      
         
               Αφενός, αίτημα ακυρώσεως της αποφάσεως 648599 της Επιτροπής, της 9ης Νοεμβρίου 2005, και, αφετέρου, αίτημα αναγνωρίσεως της
                  εξωσυμβατικής ευθύνης της Ευρωπαϊκής Επιτροπής και επιβολής σ’ αυτήν της υποχρεώσεως να καταβάλει στην προσφεύγουσα-ενάγουσα
                  ποσό 36 807 ευρώ ως αποζημίωση για τα έξοδα στα οποία υποβλήθηκε στο πλαίσιο της προσκλήσεως προς υποβολή προτάσεων, χρηματικό
                  ποσό προς ικανοποίηση ηθικής βλάβης λόγω της προσβολής της φήμης της και ποσό προς αποκατάσταση της υλικής ζημίας της από
                  την καθυστέρηση της εκτελέσεως του σχεδίου EuroVOD, καθώς και αίτημα διορισμού εμπειρογνώμονα προς εκτίμηση των ζημιών αυτών.
               
            Διατακτικό 
      Το Πρωτοδικείο αποφασίζει:
      
         
                  1)
               
               
                  
               
               
                  	Απορρίπτει την προσφυγή-αγωγή.
               
            
         
                  2)
               
               
                  
               
               
                  	Καταδικάζει τη Zenab SPRL στα δικαστικά έξοδα.